Document ID: /roh_data/filtered/fineweb-2-filterrobots_roh.jsonl.gz/64865

Perquai ch'anc adina betg tut las staziuns da viafier en Svizra èn vegnidas adattadas als basegns da pesunas cun impediment vulan las Viafiers federalas svizras SBB ussa metter sin taxis. Quai munta che persunas cun ina mobilitad restrenschida pon far diever dad in taxi per vegnir tar ina staziun che correspunda a lur basegns – quai sche quella al lieu da domicil n'è anc betg bajegiada enturn. La SBB ha perquai l'emna passada scrit ora public il mandat per interpresas da taxi. A partir da la stad duai il servetsch ir en vigur.
Tenor la lescha federala ston las staziuns svizras esser bajegiadas enturn fin la fin da quest onn. Tenor il rapport il pli actual da l’Uffizi federal da traffic spetgan anc passa 500 staziuns sin l’adattaziun.